شەفەق نیوز/ رووژنامەی یدیعوت ئەحرنوت ئیسرایلی ئاشکەرای کرد، ئیسرائیل یەکەم تۊیشبۊین وە بیمارییگ وەناو "فلۆرۆنا" توومارکرد، ک تۊیشبۊینە لە هەمان وەخت وە هەردگ پەتای ڤایرۆس کۆرۆنا و ڤایروس ئەنفلۆنزا بوود.
رووژنامەگە راگەیان پسای تۊیشبۊین هەردگ ڤایروسەگە لە ژنیگ توومارکریایە لەی هەفتە چگە ئەرا سەنتەر پزیشکی دایکایەتی ڕابین.
وەگورەی پزشکەیلە خانمەگە ڤاکسین نەدایە و تەندروسی خاسە رووژ جومعە لە سەنتەرەگە دەرچوود.
لە رووژنامەگە هاتییە، وەرپرسیەیل تەندروسی مەزەنە کەن کەسەیلتریش تۊیش فلۆرۆنا هاتنە باوجی دەسنیشان نەکریانە.
وەگورەی وتەی پڕۆفیسۆر ئەرنون فیجنیتزر دکتۆر ژنان و مناڵبۊین ک رووژنامەگە بڵاویکردیە، خانمەگە نیشانەیل تۊنیگ لەلی دەرنەکەفتیە، تەنیا ئەرا وشکین کۆرۆنا و ئەنفلۆنزا چگە و ئەنجام هەردگیان پۆزەتیڤ دەرچگە.
